stanford-oval/wikipedia huggingface dataset:
Nils Örn

Nils Örn (s. 1683) oli ruotsalainen Lapissa syntynyt seikkailija, joka esiintyi lappalaisten ruhtinaana Euroopan hoveissa 1700-luvun alussa.
Örnin väitettiin polveutuneen lappalaisia muinoin hallineesta mahtavasta pirkkalaissuvusta. Hänet tuotiin lapsena Tukholmaan ja tarkoituksena oli kouluttaa hänestä pappi saamelaisia varten. Örn opiskeli kieliä Uppsalan yliopistossa ja teologiaa Wittenbergissä kuninkaallisena stipendiaattina. Ruotsiin palattuaan Örn vihittiin papiksi. Hän ei viihtynyt puolta vuottakaan saamelaisten pappina, vaan palasi lapinpuvussa peuran vetämässä ahkiossa ensin takaisin Tukholmaan ja sieltä edelleen Kööpenhaminaan, jossa hänet muun muassa esiteltiin 1704 Lapinmaan ruhtinaana Tanskan kuninkaalle.
Tanskasta Örn siirtyi Hannoveriin, jossa hän julkaisi 1704 Hampurissa lyhyen saksankielisen kuvauksen Lapin oloista (Kurtze beschreibung des Lapplandes). Hän tutustui myös vaaliruhtinas Yrjöön, josta tuli myöhemmin Englannin kuningas Yrjö I. Örn matkusteli Saksassa, Espanjassa ja Italiassa, palasi joksikin aikaa Ruotsiin ja lähti sitten 1706 ensin Hollantiin ja sieltä Ranskaan saapuen lopulta Saksiin. Saksin Altranstädtistä Örn joutui pakenemaan, kun kaupungissa samaan aikaan oleskellut Ruotsin kuningas Kaarle XII yritti saada hänet pidätettyä. Pakoon päästyään Örn jatkoi matkaansa Böömiin ja Unkariin. Hän julkaisi 1707 Bremenissä uuden laajennetun version Lapinmaan kuvauksestaan. Kööpenhaminassa Örn hankki itselleen passin nimellä Nikolaus Örn de Birckarl, nimessä viitattiin hänen väitettyyn pirkkalaiseen syntyperäänsä. Örn suunnisti nyt Kristianian ja Pohjois-Norjan kautta Kuolaan, jossa hänet kuitenkin pidätettiin ruotsalaisena vakoojana.
Pidätettynä ollessaan Örn kirjoitti kirjeen tsaari Pietari Suurelle, jossa hän kuvasi vaiheitaan ja pyysi tsaarilta sotaväkeä vapauttaakseen Lapin ja Länsipohjan Ruotsin vallan alta. Örn saapui tammikuussa 1709 Moskovaan ja opetteli kertoman mukaan venäjän kielen kuudessa viikossa. Kun tsaari Pietari ei suostunut ottamaan Örnin Lapponia-Birckarliaksi kutsumaa ruhtinaskuntaansa haltuunsa tasavaltana, Örn luovutti ruhtinaalliset oikeutensa alueeseen tsaarille ja jäi asumaan Moskovaan. Hän joutui arestiin juopottelun takia, mutta pääsi vapaaksi luvattuaan lähteä Astrakaniin tataarien kieltä oppimaan.
Astrakanissa Örn tapasi joukon kalmukkeja jotka veivät hänet väkisin kaaninsa luokse. Örn oli talven kalmukkien keskuudessa, oppi heidän kielensä neljässä viikossa, pukeutui itsekin kalmukiksi ja otti kaksi vaimoa. Hän palasi kuitenkin Astrakaniin, jossa hän alkoi opiskella persian, mongolin ja kreikan kieliä. Örn joutui kuitenkin Astrakanissa juopottelun ja rahattomuuden takia vankeuteen vuonna 1710 ja vankeudesta käsin hän kirjoitti 1715 avunpyyntökirjeen Englannin kuningas Yrjö I:lle, johon hän oli aikoinaan matkoillaan tutustunut. Kuningas vastasikin avunpyyntöön, mutta tällä välin Örn oli itse ehtinyt paeta vankeudesta. Hänen kerrotaan vielä palanneen Astrakaniin ja kuolleen siellä melko nuorena.
Kirjallisuutta

Valdemar Lindholm: Nils Örn, prins af Lappland : historisk-romantisk berättelse 1-2. Silén, 1910
Paavo Cajander

| Paavo Cajander |
| --- | --- |

Henkilötiedot
Syntynyt: 24. joulukuuta 1846 Hämeenlinna
Kuollut: 14. kesäkuuta 1913 (66 vuotta) Helsinki
Ammatti:  Runoilija, suomentaja
Kirjailija
Tuotannon kieli: Suomi
Aiheesta muualla
Löydä lisää kirjailijoitaKirjallisuuden teemasivulta
Paavo (Paul) Emil Cajander (24. joulukuuta 1846 Hämeenlinna – 14. kesäkuuta 1913 Helsinki) oli suomalainen runoilija ja kaikkien aikojen työteliäin suomentaja.
Henkilötietoja

Cajanderin vanhemmat olivat nahkuri Frans Henrik Cajander ja Maria Sofia Ylén. Hän tuli ylioppilaaksi 1863 ja valmistui filosofian maisteriksi 1873. Cajander oli Helsingin yliopiston suomen kielen lehtori 1890–1912, oltuaan ensin viran vt. hoitaja 1886–1888. Yliopiston kunniatohtoriksi hänet vihittiin 1907.
Cajander on haudattu Hietaniemen hautausmaalle.
Kirjallinen toiminta

Cajander tunnetaan etenkin William Shakespearen näytelmien ensimmäisenä suomentajana. Suomennokset ovat säilyttäneet asemansa uudempien suomennosten rinnalla. Myös J. L. Runebergin Vänrikki Stoolin tarinat tunnetaan parhaiten Cajanderin vuoden 1889 suomennoksena. Suomen kansallislauluna tunnettu Maamme on usein laitettu Cajanderin nimiin, mutta se periytyy Julius Krohnin vuoden 1867 käännöksestä.
Merkittävän työn Cajander teki myös Zacharias Topeliuksen Maamme kirjan suomennostyössä. Hän muokkasi perusteellisesti Johan Bäckwallin suomennosta vuoden 1878 toisesta painoksesta lähtien lukuisissa uusissa painoksissa vuosisadan vaihteeseen asti. Cajanderin suomentama on myös Josef Julius Wecksellin näytelmä Daniel Hjort.
Cajanderin oma tuotanto runoilijana oli niukka ja on pääosin jäänyt unohduksiin. Kansanvalistusseura julkaisi hänen runojaan Valikoima runoelmia -nimisenä kokoelmana Helmiä Suomen runoudesta -teoksen 6. vihkona vuonna 1898 ja A. V. Koskimies toimitti hänen runoistaan teoksen Runoelmia vuonna 1914.
Runoja

Runo suomalaisen alkeisopiston vihkiäisissä syyskuun 11 päivänä 1878. 1878
Isänmaallisia lauluja. K. Suomalainen, Sortavala 1883
Suomal. teaterille 4.11.1884. 1884
Kantaatti tohtorin- ja maisterin-vihkijäisissä 31 päivänä toukokuuta 1886. Keisarillinen Aleksanterin-yliopisto, Helsinki 1886
Tervehdyssanoja armollisimmalla luvalla 30 p. toukokuuta v. 1890 seppelöidyille sadalle seitsemällekymmenelle neljälle filosofian maisterille. Keisarillinen Aleksanterin-yliopisto, Helsinki 1890
Runolaulaja ; Kallis maamme ; Kuwa ; Palwelustyttö ; Oi jos oisi. Kansanvalistusseura, Helsinki 1894
Kantaatti ilo- ja onnentoivotus-juhlassa marraskuun 2 päivänä 1896. [Keisarillinen Aleksanterin-yliopisto Suomessa, Helsinki 1896
Valikoima runoelmia. Kansanvalistusseura, Helsinki 1898
Kirjallisuutta

Niemi, Juhani: Paavo Cajander: Suomentajan ja runoilijan muotokuva.  Helsinki:  Suomalaisen Kirjallisuuden Seura, 2007.  ISBN 978-951-746-892-3.
Kansallinen elämäkerrasto. 4 osa, Malmström, K. R.-R, WSOY 1932
Aiheesta muualla

Lisää luettavaa aiheesta Paavo Cajander on Wikiaineistossa
Paavo Cajanderin teoksia digitoituna Kansalliskirjaston kokoelmissa.
Vapaasti ladattavia Paavo Cajanderin e-kirjoja Projekti Lönnrotissa sekä Project Gutenbergissä.
Laitinen, Kai: / Cajander, Paavo (1846–1913). Kansallisbiografia-verkkojulkaisu.  6.6.2003. Helsinki:  Suomalaisen Kirjallisuuden Seura.
Hannes Jukonen : Paavo Cajanderin kesäisiltä päiviltä Keuruulla, Helsingin Sanomat, 10.06.1928, nro 156, s. 25, Kansalliskirjaston digitaaliset aineistot
Paavo Cajander - muistoja Keuruulla, Aamulehti, 14.01.1934, nro 12, s. 13, Kansalliskirjaston digitaaliset aineistot
Napasiiseli

| Napasiiseli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Oravat Sciuridae
Suku::  Spermophilus
Laji::  parryii
Kaksiosainen nimi
 Spermophilus parryii  Richardson, 1825 
Katso myös
   Napasiiseli Wikispeciesissä   Napasiiseli Commonsissa 
Infobox OKNimi-testi OK: 
Napasiiseli eli parrynsiiseli (Spermophilus parryii) on oravien heimoon kuuluva jyrsijälaji.
Levinneisyys

Napasiiseliä tavataan Venäjän itäosissa, Alaskassa ja Kanadan pohjoisosissa. Laji on paikoin runsas ja se on luokiteltu elinvoimaiseksi.
Elintavat

Napasiiseli on kaikkiruokainen. Keväisin se syö pääasiassa eläinperäistä ravintoa. Myöhemmin se syö marjoja, sieniä, jäkäliä, sammalia ja muita kasveja. Napasiiseli nukkuu talviunta lokakuulta maaliskuuhun asti.
Nicolas Girasoli

Nicola Girasoli
Nicolas Girasoli (s. 21. heinäkuuta 1957) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi paavi Johannes Paavali II 15. kesäkuuta 1980. Hän sai 24. tammikuuta 2006 nimitykset Egnazia Appulan titulaariarkkipiispaksi sekä apostoliseksi nuntiukseksi Sambiaan ja Malawiin.
Girasoli vihittiin piispaksi 11. maaliskuuta 2006. Pääkonsekraattorina toimi Angelo Sodano, jota avustivat Robert Sarah ja Luigi Martella.
NFC North

NFC North on amerikkalaisen jalkapallon ammattilaisliigan National Football Leaguen National Football Conferencen pohjoinen divisioona, joka muodostettiin vuonna 2002, kun liigan joukkueiden määrä kasvoi 32:een. Divisioona korvasi vuosina 1970–2001 toimineen NFC Central -divisioonan. NFC North tunnetaan laajalti lempinimellä ”Black and Blue Division” (suom. ”Mustelmadivisioona”) joukkueiden välisten pitkäaikaisten kiistakumppanuuksien ja fyysisen pelin ansiosta.
NFC Northissa pelaa neljä joukkuetta: Chicago Bears, Detroit Lions, Green Bay Packers ja Minnesota Vikings. Divisioonaan kuuluu siten edelleen neljä alkuperäistä jäsentä vuodelta 1970.
Tampa Bay Buccaneersistä tuli NFC Centralin viides jäsen vuonna 1977 pelattuaan ensin vuoden NFL:ssä kilpailevan konferenssin, AFC:n, läntisessä divisioonassa. Vuoden 2002 divisioonien uudelleenjärjestelyn myötä Buccaneers siirtyi NFC Southiin. Jäljelle jääneistä, maantieteellisesti Yhdysvaltojen pohjoisosassa pelaavista joukkueista käytetään joskus myös lempinimeä "Frozen North" (suom. ”Jäätynyt pohjoinen”), vaikka kaksi divisioonan neljästä joukkueesta (Detroit ja Minnesota) onkin pelannut ottelunsa katetuissa halleissa jo yli kaksikymmentä vuotta.
Wild Cardilla eli villillä kortilla pudotuspeleihin päässeet

| Kausi | Joukkue | Voitot-tappiot | Play off -menestys |
| --- | --- | --- | --- |
NFC Central
| 1970 | Detroit Lions | 10-4-0 | Hävisi pudotuspelien toisella kierroksella |
| 1971 | — | -- | -- |
| 1972 | — | -- | -- |
| 1973 | — | -- | -- |
| 1974 | — | -- | -- |
| 1975 | — | -- | -- |
| 1976 | — | -- | -- |
| 1977 | Chicago Bears | 9-5-0 | Hävisi pudotuspelien toisella kierroksella |
| 1978 | — | -- | -- |
| 1979 | Chicago Bears | 10-6-0 | Hävisi pudotuspelien ensimmäisellä kierroksella |
| 1980 | — | -- | -- |
| 1981 | — | -- | -- |
| 1982+ | Minnesota Vikings Tampa Bay Buccaneers Detroit Lions | 5-4-0 5-4-0 4-5-0 | Hävisi pudotuspelien toisella kierroksella Hävisi pudotuspelien ensimmäisellä kierroksella Hävisi pudotuspelien ensimmäisellä kierroksella |
| 1983 | — | -- | -- |
| 1984 | — | -- | -- |
| 1985 | — | -- | -- |
| 1986 | — | -- | -- |
| 1987 | Minnesota Vikings | 8-7-0 | Hävisi NFC:n mestaruusottelun |
| 1988 | Minnesota Vikings | 11-5-0 | Hävisi pudotuspelien toisella kierroksella |
| 1989 | — | -- | -- |
| 1990 | — | -- | -- |
| 1991 | Chicago Bears | 11-5-0 | Hävisi pudotuspelien ensimmäisellä kierroksella |
| 1992 | — | -- | -- |
| 1993 | Minnesota Vikings Green Bay Packers | 9-7-0 9-7-0 | Hävisi pudotuspelien ensimmäisellä kierroksella Hävisi pudotuspelien toisella kierroksella |
| 1994 | Detroit Lions Chicago Bears Green Bay Packers | 9-7-0 9-7-0 9-7-0 | Hävisi pudotuspelien ensimmäisellä kierroksella Hävisi pudotuspelien toisella kierroksella Hävisi pudotuspelien toisella kierroksella |
| 1995 | Detroit Lions | 10-6-0 | Hävisi pudotuspelien ensimmäisellä kierroksella |
| 1996 | Minnesota Vikings | 9-7-0 | Hävisi pudotuspelien ensimmäisellä kierroksella |
| 1997 | Detroit Lions Minnesota Vikings Tampa Bay Buccaneers | 9-7-0 9-7-0 10-6-0 | Hävisi pudotuspelien ensimmäisellä kierroksella Hävisi pudotuspelien toisella kierroksella Hävisi pudotuspelien toisella kierroksella |
| 1998 | Green Bay Packers | 11-5-0 | Hävisi pudotuspelien ensimmäisellä kierroksella |
| 1999 | Detroit Lions Minnesota Vikings | 8-8-0 10-6-0 | Hävisi pudotuspelien ensimmäisellä kierroksella Hävisi pudotuspelien toisella kierroksella |
| 2000 | Tampa Bay Buccaneers | 10-6-0 | Hävisi pudotuspelien ensimmäisellä kierroksella |
| 2001 | Tampa Bay Buccaneers Green Bay Packers | 9-7-0 12-4-0 | Hävisi pudotuspelien ensimmäisellä kierroksella Hävisi pudotuspelien toisella kierroksella |

NFC North
| 2002 | — | -- | -- |
| 2003 | — | -- | -- |
| 2004 | Minnesota Vikings | 8-8-0 | Hävisi pudotuspelien toisella kierroksella |
| 2005 | — | -- | -- |
| 2006 | — | -- | -- |
| 2007 | — | -- | -- |
| 2008 | — | -- | -- |
Pelaajien lakko vuonna 1982 lyhensi runkosarjan vain yhdeksän ottelun mittaiseksi. Runkosarjan päätteeksi NFL järjesti 16 joukkueen play off -turnauksen vain tänä vuonna. Divisioonasijoitukset sivuutettiin, mutta Green Bay Packersin voittoprosentti oli NFC Centralin paras.
Play off -esiintymiset yhteensä

| Joukkue | Divisioona-  mestaruudet | Play off  -esiintymiset | Super Bowl -esiintymiset | Super Bowl -voitot | NFL:n mestaruudet yhteensä |
| --- | --- | --- | --- | --- | --- |
| Minnesota Vikings | 17 | 25 | 0 | 4 | 1 |
| Green Bay Packers | 13 | 14 | 3 | 1 | 12 |
| Chicago Bears | 16 | 24 | 1 | 1 | 9 |
| Detroit Lions | 7 | 14 | 0 | 0 | 4 |
| Tampa Bay Buccaneers1 | 3 | 7 | 1 | 0 | 1 |
1 Buccaneers siirtyi NFC Southiin kaudella 2002.
Musiikkivuosi 1929

Musiikkivuosi 1929 käsittelee vuoden 1929 tärkeitä musiikkitapahtumia, uutisia ja julkistuksia.
Julkaisuja > Populaarimusiikki

Fats Waller – ”Ain’t Misbehavin’”
Fats Waller – ”Honeysuckle Rose”
Jesse Greer, Raymond Klages – ”Just You, Just Me”
Fred E. Ahlert, Roy Turk – ”Mean to Me”
Vincent Youmans, Edward Eliscu, Billy Rose – ”More Than You Know”
Hoagy Carmichael – ”Stardust”
Cole Porter – ”What Is This Thing Called Love?”
Julkaisuja > Ooppera

Hans Chemin-Petit – Der gefangene Vogel
Umberto Giordano – Il Re
Paul Hindemith – Neues vom Tage
Sergei Prokofjev – Peluri
Arnold Schönberg – Von heute auf morgen
Ralph Vaughan Williams – Sir John in Love
Aiheesta muualla

Kuvia tai muita tiedostoja aiheesta Musiikkivuosi 1929 Wikimedia Commonsissa
Neuvosto-Savo BBS

Neuvosto-Savo BBS (myöhemmin Euro-Savo BBS) oli 1990-luvun alkupuolella ja puolivälissä Iisalmessa, Ylä-Savossa vaikuttanut purkki eli BBS-järjestelmä. BBS toimi Ylä-Savon ammattioppilaitoksen tiloissa ja keräsi vuosien mittaan mainetta, joka ylsi laajemmallekin suomalaisessa BBS-maailmassa.
Aiheesta muualla

Jukka O. Kauppinen: Neuvosto-Savo BBS:n historia
Sektori.com: BBS-järjestelmien synnystä 25 vuotta (Arkistoitu – Internet Archive)
NFC South

NFC South on amerikkalaisen jalkapallon ammattilaisliigan National Football Leaguen National Football Conferencen eteläinen divisioona, joka muodostettiin vuonna 2002, kun liigan joukkueiden määrä kasvoi 32:een.
NFC Southissa pelaa neljä joukkuetta: Atlanta Falcons, Carolina Panthers, New Orleans Saints ja  Tampa Bay Buccaneers.
Ennen vuoden 2002 uudelleenjärjestelyjä Tampa Bay Buccaneers kuului NFC Centraliin ja muut joukkueet NFC Westiin.
Divisioonamestarit

| Kausi | Joukkue | Voitot-tappiot | Play off -menestys |
| --- | --- | --- | --- |
| 2002 | Tampa Bay Buccaneers | 12-4-0 | Voitti Super Bowl XXXVII:n |
| 2003 | Carolina Panthers | 11-5-0 | Hävisi Super Bowl XXXVIII:n |
| 2004 | Atlanta Falcons | 11-5-0 | Hävisi NFC:n mestaruusottelun |
| 2005 | Tampa Bay Buccaneers | 11-5-0 | Hävisi pudotuspelien ensimmäisellä kierroksella |
| 2006 | New Orleans Saints | 10-6-0 | Hävisi NFC:n mestaruusottelun |
| 2007 | Tampa Bay Buccaneers | 9-7-0 | Hävisi pudotuspelien ensimmäisellä kierroksella |
| 2008 | Carolina Panthers | 12-4-0 | Hävisi pudotuspelien toisella kierroksella |
| 2009 | New Orleans Saints | 13-3-0 | Voitti Super Bowl XLIV:n |
| 2010 | Atlanta Falcons | 13-3-0 | Hävisi pudotuspelien toisella kierroksella |
| 2011 | New Orleans Saints | 13-3-0 | Hävisi pudotuspelien toisella kierroksella |
| 2012 | Atlanta Falcons | 13-3-0 | Hävisi NFC:n mestaruusottelun |
| 2013 | Carolina Panthers | 12-4-0 | Hävisi pudotuspelien toisella kierroksella |
| 2014 | Carolina Panthers | 7-8-1 | Hävisi pudotuspelien toisella kierroksella |
| 2015 | Carolina Panthers | 15-1-0 | Hävisi Super Bowl 50 :n |
| 2016 | Atlanta Falcons | 11-5-0 | Hävisi Super Bowl LI :n |
| 2017 | New Orleans Saints | 11-5-0 | Hävisi pudotuspelien toisella kierroksella |
| 2018 | New Orleans Saints | 13-3-0 | Hävisi NFC:n mestaruusottelun |
| 2019 | New Orleans Saints | 13-3-0 | Hävisi pudotuspelien ensimmäisellä kierroksella |
| 2020 | New Orleans Saints | 12-4-0 | Hävisi pudotuspelien toisella kierroksella |
Wild Cardilla eli villillä kortilla pudotuspeleihin päässeet

| Kausi | Joukkue | Voitot-tappiot | Play off -menestys |
| --- | --- | --- | --- |
| 2002 | Atlanta Falcons | 9-6-1 | Hävisi pudotuspelien toisella kierroksella |
2003: --
2004: --
| 2005 | Carolina Panthers | 11-5-0 | Hävisi NFC:n mestaruusottelun |
2006: --
2007: --
| 2008 | Atlanta Falcons | 11-5-0 | Hävisi pudotuspelien ensimmäisellä kierroksella |
Play off -esiintymiset yhteensä

| Joukkue | Divisioona-  mestaruudet | Play off  -esiintymiset | Super Bowl -esiintymiset | Super Bowl -voitot |
| --- | --- | --- | --- | --- |
| Tampa Bay Buccaneers | 3 | 3 | 1 (XXXVII) | 1 (XXXVII) |
| Carolina Panthers | 2 | 3 | 1 (XXXVIII) | 0 |
| Atlanta Falcons | 1 | 3 | 0 | 0 |
| New Orleans Saints | 1 | 1 | 0 | 0 |
Nicolas Lancret

Nicolas Lancret: Omakuva, noin 1720.
Nicolas Lancret (1690–1743) oli ranskalainen  taidemaalari. Hän oli vuodesta 1719 Ranskan taideakatemian jäsen. Lancret sai vaikutteita merkittävän aikalaisensa, rokokootaiteilija Antoine Watteaun tuotannosta niin paljon, että heidän maalauksistaan ei ole aina helppo sanoa, kumpi on tekijä. Lancret'n aiheita olivat muodissa olleet lemmenjuhlat (fêtes galantes), paimenidyllit, tanssiaiset, kylä-ja markkinakohtaukset. Lancret'n  maalauksia on monissa keskieurooppalaisissa museoissa.
Le Moulinet
Aiheesta muualla

Kuvia tai muita tiedostoja aiheesta Nicolas Lancret Wikimedia Commonsissa
Musiikkivuosi 2000

Musiikkivuosi 2000 käsittelee vuoden 2000 tärkeitä musiikkitapahtumia, uutisia ja julkistuksia.
Julkaisuja

Apocalyptica-yhtyeen albumi Cult julkaistiin
Linkin Park-yhtyeen albumi Hybrid Theory julkaistiin, vuoden myydyin albumi Yhdysvalloissa.
Nightwish-yhtyeen albumi Wishmaster julkaistiin, suomalainen listasijoitus 1.
Kilpailuja

Eurovision laulukilpailu 2000
Jean Sibelius -viulukilpailu
Palkintoja

Black Sabbath
Nivan koulu

Nivan koulu voi tarkoittaa seuraavia:
Nivan koulu (Hyrynsalmi)
Nivan koulu (Joensuu), entinen koulu Pyhäselän Hammaslahdella
Nivan koulu (Kiuruvesi)
Nivan koulu (Kuhmo)
Nivan koulu (Suomussalmi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nivan koulu”, voi hakea sivunnimihaulla, laajalla sivunnimihaulla tai tekstihaulla.
Nivalan varalaskupaikka

Varalaskupaikka kuvattuna Nivalan keskustasta päin.
Nivalan varalaskupaikka on Nivalassa valtatiellä 27 noin neljä kilometriä kaupungin keskustasta Haapajärven suuntaan sijaitseva lentokoneiden varalaskupaikka. Varalaskupaikan pituus on noin kolme kilometriä. Se toimii osana Suomen varalentotukikohtien järjestelmää.
Nivalan varalaskupaikka on otettu huomioon keskustan yleiskaavassa. Sen mukaan alueelle ei rakenneta uusia liittymiä.
Nchimunya Mweetwa
Pelaajaura

(päivitetty 16. lokakuuta 2010)
Aiheesta muualla

Mweetwa transfermarkt.comin sivuilla (englanniksi)
Nandin piirikunta

| Nandin piirikunta |
| --- | --- |
 Nandin piirikunnan sijainti Keniassa
 Koordinaatit: 0.2017°S, 35.0983°E 
Valtio:  Kenia
Hallinto:  
 – hallinnollinen keskus:  Kapsabet (22 804 as., 2009)
Pinta-ala  ():  2 884 km²
Väkiluku (2009)  ():  752 965
Lyhenteet:  
 – ISO 3166:  KE-32
 
nandi.go.ke
Nandin piirikunta on yksi Kenian aluehallinnon 47 piirikunnasta.  Piirikunnan pinta-ala on 2 884 neliökilometriä ja väkiluku 752 965 (2009). Piirikunnan keskus on Kapsabetin kaupunki (22 804 as. vuonna 2009).
Piirikunta jakautuu edelleen kuuteen vaalipiiriin (Aldai, Chesumei, Emgwen, Mosop, Nandi Hills ja Tinderet), jotka jakautuvat edelleen paikallistason hallinnollisiin alueisiin (ward).
Piirikunta on Kenian keskeisimpiä teentuotantoalueita. Tee on Kenian merkittävin vientituote (1,3 mrd. USD vuonna 2013). Suuria teeviljelmiä on esimerkiksi Nandi Hillsin vaalipiirin ja pikkukaupungin (0.1050°S, 35.1832°E) ympäristössä, noin 2 000 metriä merenpinnan yläpuolella. Toinen suurten teeplantaasien sijaintialue on Kobujoi-Chekumiarich. Teen lisäksi ravinteikkaassa, vulkaanisessa maaperässä viljellään maissia ja sokeriruokoa.
Ilmastoa luonnehditaan viileän kosteaksi. Sadekausia on kaksi. Pitempikestoisia sateita saadaan maalis–kesäkuussa ja lyhytkestoisempia loka–marraskuussa. Vuotuinen sademäärä on 1 200–2 000 millimetriä. Lämpötila vaihtelee välillä 15–25 °C.
Seutu tunnetaan myös useiden kenialaistaustaisten yleisurheilijoiden, erityisesti keskipitkän ja pitkän matkan juoksijoiden kotiseutuna. Jotkut heistä ovat myöhemmin vaihtaneet kansallisuutta. Luontaisen vuoristoharjottelun mahdollistava seutu markkinoi itseään mestarien kotiseutuna (Home of champions). Kansainvälisesti menestyneitä ovat esimerkiksi Paul Bitok, Amos Biwott, Mike Boit, Wilfred Bungei, Priscah Jepleting Cherono, Augustine Choge, Pamela Jelimo, Janeth Jepkosgei, Kipchoge Keino, Wilson Kipketer, Benjamin Kogo, Julius Korir, Bernard Lagat, Martin Lel, Henry Rono, Moses Tanui ja Julius Yego.
Nandin piirikuntaa palvelee Kapsabetin ja naapuripiirikunnan Eldoretin välillä sijaitseva Eldoretin kansainvälinen lentoasema. Sinne on noin 40 kilometrin matka  Kapsabetistä.
Nandi Hillsin teetuotantoaluetta.
Aiheesta muualla

Kuvia tai muita tiedostoja aiheesta Nandin piirikunta Wikimedia Commonsissa
Nandi County. County well know for tea farming. (Arkistoitu – Internet Archive) (englanniksi) (nandi.kenyacounty.co.ke)
Nandi County Profile (doc) (Arkistoitu – Internet Archive) (englanniksi) (nandi.go.ke)
Kenian piirikunnat
Baringo
Bomet
Bungoma
Busia
Elgeyo Marakwet
Embu
Garissa
Homa Bay
Isiolo
Kajiado
Kakamega
Kericho
Kiambu
Kilifi
Kirinyaga
Kisii
Kisumu
Kitui
Kwale
Laikipia
Lamu
Länsi-Pokot
Machakos
Makueni
Mandera
Marsabit
Meru
Migori
Mombasa
Muranga
Nairobi
Nakuru
Nandi
Narok
Nyamira
Nuandarua
Nyeri
Samburu
Siaya
Taita Taveta
Tana River
Tharaka Nithi
Trans Nzoia
Turkana
Uasin Gishu
Vihiga
Wajir
Nicolas Le Goff

| Nicolas Le Goff |
| --- | --- |
 Nicolas Le Goff
Henkilötiedot
Syntynyt: 15. helmikuuta 1992 (ikä 32) Pariisi, Ranska
Kansalaisuus:   Ranska
Lentopalloilija
Pituus:  206 cm
Paino:  114 kg
Nyk. joukkue:  Berlin Recycling Volleys
Sarja:  Bundesliiga
Pelaajaura
Ammattilaisjoukkueet
2011–2015 2015–:  Montpellier UC Berlin RV
Maajoukkueet
2013–:  Ranska
| Mitalit> Maa:  Ranska.Miesten lentopallo.EM-kilpailut  | Mitalit> Maa:  Ranska.Miesten lentopallo.EM-kilpailut  | Mitalit> Maa:  Ranska.Miesten lentopallo.EM-kilpailut  | Maa:  Ranska> Miesten lentopallo. |
| --- | --- | --- | --- |
|  Kultaa | Bulgaria/Italia 2015 |  |  |
Nicolas Le Goff (s. 15. helmikuuta 1992 Pariisi) on ranskalainen lentopalloilija, joka edustaa Saksan Bundesliigassa pelaavaa Berlin Recycling Volleysiä ja Ranskan lentopallomaajoukkuetta. Pelipaikaltaan 206 senttimetriä pitkä ja 114 kilogrammaa painava Le Goff on keskitorjuja. Hänen iskulyöntinsä ylettyy 365 senttimetriin ja torjuntalyönti 328 senttimetriin.
Le Goffin kasvattajaseura on Montpellier UC. Hän debytoi seuran paidassa Ranskan Pro A-liigassa vuonna 2011. Hän edusti seuraa neljän vuoden ajan. Kesäkuussa 2015 Le Goff siirtyi Saksan Bundesliigan Berlin Recycling Volleyhyn.
Alle 19-vuotiaiden EM-kultaa vuonna 2009 voittanut Le Goff debytoi Ranskan lentopallomaajoukkueessa vuonna 2013. Vuonna 2015 hän oli mukana voittamassa sekä maailmanliigaa että EM-kultaa.
Saavutukset

Maajoukkuetasolla
EM-kilpailut: kultaa (2015)
Maailmanliiga: kultaa (2015)
Alle 19-vuotiaiden EM-kilpailut: kultaa (2009)